
ALGALIT GYÓGYTERMÉKEK ÉS KOZMETIKUMOK

„A gyógyszereket a Földből adja az Úr és az okos ember nem veti meg őket”

(Sirák fia 38.4)

Bevezetés
Az egykori vulkáni kráterben települő alginit telep Pula község határában 1973 őszén történt felfedezését követően a Magyar Állami Földtani Intézet jelentős összegeket fordított az addig a világon ismeretlen nyersanyag ipari, földtani, geofizikai, mezőgazdasági felhasználási lehetőségének kutatására.

Az 1980-as évek végére egyre inkább tisztázódtak az alginit ősföldrajzi, vulkanológiai, szedimentológiai, szerves geokémiai keletkezési körülményei, összetétele. Ekkor már másfél évtizedes kutatási tapasztalat alapján kezdett körvonalazódni, hogy az alginit azon különleges tulajdonsága, hogy kedvező hatással van a talaj élővilágára, a növények ellenálló képességére, fejlődésére, az állatok növekedésére, immunrendszerük erősödésére, életképességük növelésére kifejtett hatása, tehát az ún. élőláncban a talaj-növény-állat soron keresztül kifejtett pozitív hatására, felmerült a gondolat, hogy ez a kitűnő hatás nem áll meg az embernél. Ezt  felismerve kezdtem el az alginit kozmetikai hatásának a vizsgálatára vonatkozó kísérleteket beindítani, majd dr. Vajna Tamással egy közös Bt-t létrehozva a gyógyászati kísérleteket. 

A kutatások eredménnyel jártak. A végeredmény az Országos Gyógyszerészeti Intézet „gyógyszernek nem minősülő gyógyhatású készítmény”-nek minősítette az „Algalit reumakenőcs” készítményünket. Sajnos a kutatói vénával nem párosult üzleti világban történő jártasság, a piac farkastörvényei, útvesztőinek ismerete. Így egy kitűnő hatású, jól megkutatott, klinikai tesztekkel, orvosi szakvéleményekkel, beteg-tapasztalatokkal alátámasztott, bizonyított, a világon egyedülálló, teljes egészében magyar alapanyagból készült gyógytermék összes kutatási, fejlesztési eredménye, gyártástechnológiája immár tíz éve az íróasztal fiókjában pihen. A legyártott, néhány még meglévő doboz algalit reumakenőcs még mindig gyógyító hatású.

Várjuk az olyan befektetőket, vállalkozókat, akik újra a piacra viszik ezt a hungaricumnak tekinthető különleges gyógyhatású anyagot, illetve folytatják a kutatás-fejlesztést újabb és újabb termékek kidolgozására.

Piliscsaba, 2006. augusztus 10.










Dr. Solti Gábor  
A fosszilis alga biomassza az alginit
Az alginit természetes földtani képződmény, kőzet. Keletkezése szerint egykori vulkáni krátertóban elhalt algák és agyaggá elmállott vulkáni anyagból álló fosszilis szervesanyag tartalmú iszap, biomassza. Ez a biomassza évmilliók során – speciális fizikokémiai változásokon keresztülmenve – érte el jelenlegi állapotát és vált az alginit nevű kőzetté. (Az elnevezés az alga biomassza eredetére utal.) Az alginit rendkívül gazdag makro- és mikroelemekben. Ezek az elemek hármas rétegszilikátokban szervetlen kötésben, illetőleg humuszanyagokkal, huminsavakkal szerves vagy kelát kötésben vannak jelen.

Az alginit hasonló hatású, mint a szervesanyag tartalmú gyógyiszapok (golopi, marosi, fango stb.)

Iszapként használva hasonlóan kedvező hatás érhető el izületi, reumatikus bántalmak kezelésére, mint az elismert gyógyiszapok esetében. Ezt a népi gyógyászati tapasztalatok mellett a kísérleti klinikai vizsgálatok és több száz kezelés is igazolja.

Az alginit kráteriszap gyógytermékként a természetgyógyászatban is kiválóan alkalmazható, mivel hatóanyagában csak természetes anyagokat tartalmaz.

Az alginit kibányászva laza, kézzel szétmorzsolható, kőzettanilag agyag-iszap frakciójú, mikrobiológiailag steril anyag. Természetes állapotában kb. 30% nedvességtartalmú. Víz hozzáadásával megfelelő konzisztenciájú iszappá keverhető. Ha a kibányászott alginitet csak vízzel keverjük, akkor természetes gyógyiszap (eupeloid). Ha megőrölt alginitet keverünk vízzel, akkor az másodlagos gyógyiszap (parapeloid).  Ha az őrleményhez tartósító, vivő, gyógy- és kondicionáló adalékokat is adunk, akkor az már mesterséges gyógyiszap. Ilyen mesterséges gyógyiszap az Algalit reumakenőcs.

Úgy gondoltuk, hogy mivel a gyógyiszapok kedvező hatást fejtenek ki egyes, főleg izületi és reumás bántalmakra, a hatóanyagokban rendkívül gazdag fosszilis iszapnak, az alginitnek ugyanilyen hatásúnak kell lennie. Ezt azóta a népi gyógyászati tapasztalatok mellett, a kísérleti klinikai vizsgálatok és több száz kezelés is igazolta.

A balatonfelvidéki biokertészek egymásnak átadva a tapasztalatot, az alginitet nem csak a gazdaságukban használják, hanem természetes állapotban iszapfürdőként is. Az iszapfürdőzés után az iszap felhasználható a talaj javítására, vagy a gyep kezelésére, illetve öntözésre, permetezésre. 

Az alginitből készített reumakenőcs kedvező hatása mellett egyre gyakrabban jelezték a biogazdák – akik az alginitet a kertben használják –, hogy az alginitből iszapot készítve iszappakolást készítenek, vagy iszapfürdőznek benne (mint pl. Vidákovics Ferenc Szentantalfán). Elmondták, hogy a kerti munkák után, ha még kellemes az idő, az őrölt alginitből vagy alginit mikroőrleményből vízzel – lehetőleg állott esővízzel – iszapot készítenek, beleülnek vagy iszappakolásként bekenik fáradt, sajgó testrészeiket. Fél, egy óra után érezhetően elmúlik a fáradtság. Ezt követően az alginit iszapot lemossák, lezuhanyoznak. A lemosott alginit a talajba jutva ott is kedvező hatást fejt ki. Mivel az alginit természetes anyag, a szervezetre természetgyógyászati, a talajra pedig környezetvédő hatású. 

Kalocsai Tibor, a neves szigligeti biokertész, tűzzománc művész a reumatikus panaszok enyhítésére az Algalit reumakenőcs alapanyagát, az alginitet natúr formában, iszapfürdő gyanánt használja. Az alkalmazási módját, az alginit mennyiségét, a kezelés időtartamát, illetve a kezelés hatását a nekem írt levelében foglalta össze, melyet hozzájárulásával mellékelek. 

„Egy fárasztó nyári munkanap után támadt az az ötletem, hogy a fürdővizemben is kipróbálom. Az egyik 250 literes fémhordóba esővizet melegítettem, és egy jó vödör alginitet öntöttem bele. Estefelé, amikor az esthajnalcsillag megjelent az égen, nyakig ültem a hordóba, mint Diogenész. A kb. 38°C-os vízbe áztattam fáradt tagjaimat. Egy jó félórai fürdés után elszállt a fáradtságom. Ezt a „gyógyfürdőzést” esténként azóta is folytatom és másoknak is ajánlom.”

Az alginit semmiféle mellékhatást nem okoz, allergiás vagy egyéb tünet a bőrön nem jelentkezik, még állandó alkalmazás esetén sem. Élettani hatását az alginitben lévő, nagyszámú szerves kötött makro- és mikroelem okozza, amely a bőrön keresztül a szervezetbe jutva erősíti a sejteket, vérbőséget okozva az izületek jobb mozgását teszi lehetővé. Ahogy az alginit fokozza a talaj életerejét, növeli a növények vitalitását, ízletesebb lesz tőle az élelmiszer, úgy hat az ember egészségére is, ellenállóbbá teszi.

A világon az adott összetételben csak a Kárpát-medencében előforduló alginit – amelyet joggal nevezhetünk Pannon algaiszapnak – hatásában vetekszik a holt-tengeri iszappal.

Reméljük, egyre több magyar kertésznek, gazdának hoz felüdülést, izületi betegségükben gyógyulást. 

Az alginit gyógyiszapként való alkalmazásának állatgyógyászatban történő tapasztalatáról a pécsi biokertész, ökológiai mezőgazdasági szakmérnök, dr. Tóth Sándorné a Biokultúra 1996. decemberi számában „Az alginit újabb csodatétele” címmel számolt be:

„Ebben az évben egyik anyakecském kétszer, februárban és augusztusban is ikreket ellett. Valószínűleg a nagyfokú terhelés miatt két mellső lábának térdízülete begyulladt. Nehezen tudott járni, sokat feküdt, a többiek elverték, ezért keveset evett, eléggé legyengült. Ecetes vizes ruhával borogattam, állatorvost hívtam, háromszor injekciót kapott, de állapota csak átmenetileg javult. Ekkor telefonált közgyűlés-ügyben dr. Solti Gábor, aki tudott róla, hogy van otthon alginitem. Javaslatára alginites pakolást kötöztem a kecske mindkét térdízületére. Olyan látványos javulás következett be, hogy magam is alig hittem. Az előző napokban szinte állandóan fekvő állat reggel állva fogadott, evett és kikérődzött társaihoz az elkülönítőből! Két-három nap alatt rendbejött, azóta jól van, és ez évi harmadik vemhességét valószínűleg sikeresen kihordja.”

Algalit gyógyiszap engedélyeztetése

A természetes gyógytényezőkről szóló 74/1999.(XII.25.) EüM rendelettel szabályozza a természetes gyógyhelyeket, ásványvizeket, gyógyvizeket és gyógyiszapokat és más egyéb természetes gyógytényezőket. A rendelet előírásait kell alkalmazni többek között a gyógyiszapot kitermelő, csomagoló, forgalmazó (1. § (1) természetes és jogi személyekre, valamint jogi személyiséggel nem rendelkező szervezetekre.

A rendelet 13., 16., 17., 19. paragrafusai rendelkeznek a gyógyiszap engedélyeztetéséről.

Az engedélyeztetési kérelmet – a rendelet 3. sz. mellékletében közölt törzslap kitöltésével – az Országos Tisztifőorvosi Hivatal szervezésében működő Országos Gyógyhelyi és Gyógyfürdőügyi Főigazgatósághoz (OGYFI) kell benyújtani. 

Algalit reumakenőcs

A készítmény gyógytermékként a természetgyógyászatban is kiválóan alkalmazható, mivel hatóanyagában csak természetes anyagokat tartalmaz.

A fentiek alapján az alginitbányák adott rétegéből kifejtett alginitből kifejlesztett ALGALIT REUMAKENŐCS természetes hatóanyagú, mesterséges gyógyiszap. Az alginithez, mely önmagában kielégíti a természetes gyógyiszapok kritériumát, közismert vivő és hordozó anyagokat adtunk, hogy jól, könnyen kezelhető, otthon is kényelmesen használható termékké alakítsuk. Így mesterséges gyógyiszapot, kenőcsöt állítottunk elő, melynek hatását azonban a természetes gyógyiszap, az alginit adja.

A technológiai-fejlesztési munkák a Pharmafontana Gyógyszergyártó Vállalat Galenusi Laboratórium gyógyszertechnológusainak a bevonásával történtek. A több éves kísérleti és tesztelési munka eredményeként jött létre a kenőcs, melyre az Országos Gyógyszerészeti Intézet forgalomba hozatali engedélyt adott, mint olyan gyógyszernek nem minősülő gyógyhatású készítményre, melynek hatása orvosilag igazolt.

Az algalit reumakenőcs használata 

Az Algalit reumakenőcsöt egyenletesen, vékony rétegben visszük fel a kezelendő felületre. A bekent területre száraz vagy nedves gézlapot helyezünk, amit celofánnal vagy fóliával borítunk, majd száraz gézzel fedjük. (Fólia, illetve celofán nélkül is használható.)

Az előbbiek szerint leírt száraz, illetve nedves párakötés naponta kétszer egy-egy óráig tartható a kezelendő felületen, vagy hasonló formában egy egész éjszaka folyamán is alkalmazható. A kezelés befejezése után a kenőcsöt langyos-szappanos vízzel le kell mosni!

Az esetlegesen jelentkező pulzáló hatás az Algalit felületi hatásának a jele, nem indokolja a kezelés abbahagyását. Azt jelenti, hogy a kenőcs hat. A kezelés befejezése után a kenőcs vízzel könnyen lemosható a testről, a ruhából pedig folt visszamaradása nélkül kimosható.

Az Algalit reumakenőcs az 50 betegen végzett kórházi reuma szakrendelés gyógyhatásvizsgálata alapján 70%-ban csökkentette a gyulladásos tüneteket, a periarticularis (ízületkörnyéki) duzzanat csökkent, az ízületek fájdalmas mozgáskorlátozottsága kifejezetten mérséklődött, ízületi funkciójuk javultak. (Tőrös E.-Nagy J. 1992.)

Előnye, hogy használata a beteg otthonában megoldható, a kenőcs a kezelt területről könnyen eltárolítható, egyszerűen kezelhető. A közlekedni nehezen képes beteg otthonában kiválóan tudja használni. Az Algalit reumakenőcs használata javasolt otthoni használatra minden elváltozott, degeneratív (térd, boka, csukló, könyök, kéz) fájdalmas mozgáskorlátozottsággal járó reumatológiai betegségekben, inflammált (gyulladt), heveny gyulladásos stádiumban is. Ínhüvelygyulladásban elkerülhetővé teszi a gipszsín felhelyezését. Törés, zúzódás, ficam utáni állapotban kedvező postraumás indikációjú. A betegség tüneteinek, a fájdalom csökkenése és több száz empírikus tapasztalat igazolta.

Mellékhatást a kezelt betegeknél nem észleltek. Javaslat, hogy a sérült bőrfelületen ne alkalmazzuk és kezelés előtt és után szakorvosi konzultáció szükséges a gyógyszeres kezelés, valamint folytatásának megbeszéléséről. Más antireumás szerrel együtt nem alkalmazható. 

Az Algalit reumakenőcs hatóanyaga természetes, kémiai szereket, szteroidokat nem tartalmaz. Önmagában fejti ki hatását, így a természetgyógyászatban is használható. A készítmény óriási előnye, hogy mind az akut, mind a krónikus betegségek kezelésénél kórházi ápolást nem igényel.

Az Algalit reumakenőcs gyógyiszap ártalmatlanságát alátámasztja a gyógyiszapban lévő anyagok toxikológiai, sugárzóanyag és policiklikus aromás szénhidrogén (PAH) vizsgálatai is. Használata során nincs szükség fájdalomcsillapítókra vagy antirheum szteroidok szedésére.

Az Algalit reumakenőcs gyógyhatását vizsgáló reuma szakorvosok szerint a kenőcs kiválóan gyarapítja azon gyulladáscsökkentő, iszapszerű készítmények tárházát, melyet a mozgásszervi, közlekedni nehezen képes beteg otthonában kiválóan tud alkalmazni. Hatóanyagában, mely fosszilis alga, algakőzet, alapvetően eltér a boltokban, patikákban kapható szerektől.

Bio alginit kenőcs 
A kikísérletezett és forgalmazott algalit reumakenőcs továbbfejlesztésére, alkalmazásának megkönnyítése és hatásának növelése érdekében kidolgozott javaslatom lényege, hogy az eredendően ásványi anyagot – mely önmagában is bio(öko) gazdálkodásban ajánlott termék -, az alginitet társítsuk olyan bio(öko) minősítésű gyógynövényekkel, gyógynövény kivonatokkal, mely során a fosszilis iszap és a gyógynövény önmagában is jelentkező hatása növelhető, fokozható. Esetleg az alginithez adandó különböző gyógynövényekkel különböző gyógyászati vagy kozmetikai hatások érhetők el. 

A fenti gondolat megvalósítására kértem fel Csurgó Sándor természetgyógyászt, biogyógynövény termelőt, a Bio Fontana Labor tulajdonoság, a Biofontana termékek gyártóját, hogy kísérletezze ki a fenti elképzelések gyakorlati kivitelezését. 

Csurgó Sándor úr elkészítette az alginites krémet, mely az alginit alkoholos kivonatából bio minősítésű feketenadálytő, eukaliptusz és olívaolaj gyógynövénykivonatok, olajok adalékával, tartósítószer nélkül készült kenőcs. A kenőcs jó megjelenésű, halvány mogyorószínű, a gyógynövények illatát adó, bőrre kenve kellemes érzést adó. A kísérleti mintapéldányok tesztelése során az algalit reumakenőcs hatásával megegyező kedvező hatásokról számoltak be, a reumakenőcs használatának kedvezőtlen alkalmazása (dunsztkötés, párakötés stb.) nélkül.

TAPASZTALATOK AZ ALGALIT REUMAKENŐCS HASZNÁLATA SORÁN

A reumakenőcs klinikai tesztelése

A hatás igazolására a MÁV Kórházban kezdtük meg a kísérleteket, majd 1992-ben a budapesti Szent János Kórház II. ker. reumaszakrendelés járóbetegein randomizált (véletlen) módon kiválasztott beteganyagán dr. Tőrös Edit főorvos és dr. Nagy Judit reuma szakorvos 50 betegen próbálta ki az Algalit reumakenőcsöt. 

A 8 férfi és 42 nő életkora 18-74 év között változott.   

A betegségek, amelyeknél vizsgálták az algalit reumakenőcs hatását, az alábbiak voltak, feltüntetve a betegszámokat.

1/15 beteg arthrosis genus inflamm. (térdizületi gyulladás) 

arthrosis genus deformáns (térdizületi eltorzulás).

2/9 beteg arthrosis manus (kézizületi megbetegedés)

3/10 beteg st.p. traumam (st.p.fract., st.p.distorsionem)

4/9 beteg tendinitis antebrachii (inak, ínhüvelyek savós, gennyes-száraz gyulladása)

5/7 beteg periostitis (csonthártyagyulladás) 


exostosis calcanoi (csontkinövés (dudor) sarokcsonton)


epicondylitis hum.lat.seu.med. (könyökizület és kézfeszítő izmok közötti 

nyáktermelő gyulladás (pl. túlerőltetés miatt)


styloiditis radii (reumás eredetű lágyrész gyulladás a kézen)


hallux valgus inflammatus (a láb nagyujjának elhajlásával kapcsolatos 

gyulladás (bütyök)


A kísérlet során a véletlenszerűen kiválasztott beteganyagnál az emlékezés alapján elmondottakat klinikai vizsgálatokkal egészítették ki, és minden egyes vizsgálatot a kísérleti protokoll szempontjai szerint adatlapon regisztráltak. Az adatlapon szereplő paraméterek változását az 1., a 7. és a 14. napon összegezték és értékelték ki a hatását.

A kezelések során a beteg a fájdalmas, vizsgálandó területre helyezte fel este 10h-től reggel 5h-ig, közvetlenül a felületre, langyos, meleg vizes ruhával, majd nylonnal bepakolva naponta. A betegek figyelmét felhívták a néhány perc múlva jelentkező pulzáló hatásra, mely az alginit hatásának jele és nem indokolja a kezelés abbahagyását. 

A kísérletek igazolták, hogy ez a pulzáló hatás annak következménye, hogy az alginit hatóanyagai kapcsolatba léptek a bőrsejtekkel, majd a beteg részekhez eljutva vérbőséget okozva fejtik ki gyógyító hatásukat.

A betegeknél a kísérlet alatt fizioterápiás kezelést nem alkalmaztak, pontosan regisztrálták a vizsgálat előtti gyógyszerezést, a vizsgálat alatt szükségessé vált gyógyszer adását.  

Kontrollként, összehasonlításként az előzőleg adott antiphlogistin, a Lukács fürdői iszap, a hévízi iszapkompressz, a Voltaren emulgél hatását használták fel.

A kísérlet eredményeit a két reuma szakorvos értékelése alapján mellékeljük annyi kiegészítéssel, hogy az eredeti szakvéleményben megadott latin szakkifejezések mellett zárójelben megadtuk a magyar megfelelőjét. 

„1-15 beteg arthrosis genus l.d., l.s., l.u. (térdizületi szövetek, elsősorban porcszövet 

kóros elváltozása) ezen betegeknél elsősorban az inflammacios (gyulladásos) 

tünetek, duzzanat, fájdalmas mozgáskorlátozottság, az indítási fájdalom 

mértéke dominált, előrehaladott rediologiai lelettel, 4 esetben osteoporosissal 

(csontszövetelváltozás és gyulladás) is. Már a 4-6. kezelés után csökkent a 

duzzanat, az izületi mozgások javultak, indítási fájdalom csökkent, a 

megszokott gyógyszerelés mellett csökkent az ex juvantibus analgetikum 

(fájdalomcsillapító) szükségessége (Algopyrin, Rubophen). Localis irritatív 

(helyi enyhe gyulladás) hatás nem jelentkezett. 5 betegnél nem volt 

inflammacio (gyulladás), csak súlyos degeneratív fájdalmas 

mozgáskorlátozottság. nő : férfi arány 14 nő : 1 férfi

  2/9 beteg arthrosis manus (kézizületi elváltozás, gyulladás), inflammacio nélküli, 

fájdalmas mozgáskorlátozottsággal, kezek merevségével, periarticularis 

(izületkörnyéki) duzzanatával. Már az első 4-5. kezelésnél a fájdalom mértéke 

csökkent, kéz kisizületi mozgások javultak, kezek szorítóereje nőtt. Ezen 

csoportban csak nő beteg volt.

3/10 beteg kizárólag post traumás betegek, fractura után, distorsio után (törés, ficam, 

kicsavarodás, baleset után) egyenlő nő : férfi arány, igen jó posttraumás 

(baleset utáni) kezelésként tekinthető effektussal (hatással).

4/9 beteg tendinitis antebrachii crepitáló tendititis nem volt, ezen beteganyagban a 

duzzanat, fájdalmas nyomásérzékenység és mozgáskor történő fájdalmas 

korlátozottság dominált. Ezen betegcsoportban jelezték a betegek kifejezetten 

a pulzáló hatást, és a 3-4. napon már jelentkezett a fájdalmas duzzanat 

csökkenése, és a gipszsín alkalmazás elkerülhető volt.

5/7 beteg periostitisben (csonthártyagyulladás) szenvedett, az epicondylitis és 

styloiditis elsősorban megerőltetések után, az exostosis és hallux valgus 

inflammaciója fronthatásra. (Könyökizület, valamint a kézfeszítő izmok közötti 

nyáktermelő, és a kézen lévő lágyrész gyulladás elsősorban túlerőltetés miatt, 

sarokcsontkinövés, és lábujjon lévő bütyök gyulladása időjárás változásra, 

fronthatásra) (inak, ínhüvelyek savós-gennyes-száraz gyulladása (nem 

idegpálya eredetű). Ezen beteganyagban elsősorban a periosteum feletti 

lágyrész nyomásérzékenysége csökkent, azonban a periostitises 

(csonthártyagyulladás) fájdalom nem csökkent igen kifejezett mértékben, mint 

az előző 4 csoportnál. 

	
	Javult
	Változatlan
	Nem javult

	50 beteg
	35
	13
	2

	42 nő
	33 
	9
	-

	8 férfi
	2
	4
	2


Mellékhatás


0

Localis pulzálás

9 tendinitis (ínhüvelygyulladás) esetében

Drop-out


0

Összefoglalás

Az Algalit Reumakenőcs a vizsgált betegeken 70%-ban csökkentette a gyulladásos tüneteket, a periarticularis (izületkörnyéki) duzzanat csökkent, az izületek fájdalmas mozgáskorlátozottsága kifejezetten mérséklődött, izületi funkciók javultak. Használata a beteg otthonában megoldható, az iszap a kezelt területről könnyen eltávolítható, házi használatra jól alkalmazható, kiválóan gyarapítja azon gyulladáscsökkentő, iszapszerű készítmények tárházát, melyet a mozgásszervi, közlekedni nehezen képes beteg otthonában kiválóan tud alkalmazni.

Javaslat

Az Algalit Reumakenőcs használata javasolt otthoni használatra minden degeneratív (elváltozott) (térd, boka, csukló, könyök, kéz) fájdalmas mozgáskorlátozottsággal járó reumatológiai betegségekben, inflammált (gyulladt) stádiumban is, ez utóbbi esetben az alkalmazásra kerülő, elsősorban nem szteroid gyógyszerelés indikációja (javallata, ajánlása) a kezelőorvossal igényel megbeszélést. Ínhüvelygyulladásban elkerülhetővé teszi gipszsín felhelyezését, törés utáni, zúzódások utáni állapotokban posttraumás (trauma utáni) indikációja áll fenn. Mellékhatását ezen vizsgált beteganyagon nem észleltük, localis pulzáló hatása nem tette szükségessé a kezelés megszakítását. Sérült bőrfelületen ne alkalmazzuk. Könnyen kezelhető, házi kezelésre kiválóan alkalmas. Kezelés előtt és után szakorvosi konzultáció szükséges a gyógyszeres kezelés, valamint folytatásának megbeszéléséről.” (Tőrös E.-Nagy J. 1992.)

Orvosi szakvélemények
Dr. Tóth Ibolya (Máv Kórház)
Ideje: 1991. május

Vizsgált betegek száma: 75 fő

1. 20 esetben elsődleges tünet arthritis, ill. polyartritis volt. Ezen belül rheumatoid arthritis, arthritis urica, egyéb etimológiájú polyarthritisek.

2. 20 betegnél inflammált arthrosis elsősorban gonarthrosis állt fenn.

3. 20 betegnél súlyos degeneratív jellegű ízületi elváltozás volt észlelhető inflammitio nélkül, fájdalommal, mozgáskorlátozottsággal az ízületben.

4. 15 beteg, lumbágó

5. 15 beteg, posthrombotikus állapot után.

Érdekesebb esetek ismertetése:

Rheumatoid arthritis (térdízületekben)
M. I. 50 éves férfibeteg

Ízületek orsószerűen megvastagodtak részben a synovia duzzanata, részben a környező izmok sorvadása eredményeként.

Röntgenvizsgálat: csontok mésztelenedését ízületi rés eltűnését és erosiókat mutat.

Fájdalom, gyulladás, mozgáskorlátozottság, 6 kezelés után a fájdalom, gyulladás megszűnik, az ízületek mozgásai javultak.

Palindrom rheumatismus
K. J-né 40 éves

Fájdalom, duzzadás, pír, mozgáskorlátozottság.

2. kezelés után javulás észlelhető, 6. kezelés után a beteg állapota javult.

Rheumatoid spondylitis korai stádiuma
K. E-né 30 éves

Kereszttájú fájdalom és merevség. Intermittáló és alternáló ischias kíséri. Sacro-iliacalis ízületi elváltozása. Ízületek mozgatása fájdalmat idéz elő.

4. kezelés után a panaszok csökkennek, a 10. kezelés után a beteg jól érzi magát.

Arthrosis deformans
H. Z-né 56 éves

Tünetek: segmentalis  fájdalmak, izommerevség, izület duzzadt és érzékeny, mozgási korlátozottság.

6. kezelés után javult a beteg.

Térdek arthrosis defirmansa 

W. J-né 65 éves

Tünetek: duzzadt, ízületi alakváltozás, patella fructuatio, durva crepitatio, járás nehézkes.

12. kezelés után javult a beteg.

Monoarticularis vagy traumás arthrosis
(térd, könyök, csípő) 10 beteg

Ischias
Discushernia 10 beteg

Discopathia
6. kezelés után javul a beteg

Fibrosis
Z. I. 22 éves nőbeteg

Lokalizáció: lubosacralis táj, fájdalom, ízületek épek, mozgásuk korlátozott, nyomási érzékenység.

5. kezelés után javul a beteg.

Bursitis. Vállkörüli bursitis

6. kezelés után javul a beteg. 

Baker syndroma
J. L-né 34 éves

3. kezelés után a beteg állapota javulást mutat, 12. kezelés után a beteg állapota jó.

Posthrombotikus állapot után műtét. Műtét után a vénás és a nyirokkeringés elégtelen, fájdalom oedema, gyulladás
T. Éva, 4 éves

4. kezelés után a panaszok megszűnnek.

Több betegnél térdízület fluidum is fennállt, amely a kezelés hatására csökkent, ill. felszívódott. Az ízületi inflammatio a pakolás után szanálódott.

Összegezve: az ízületi megbetegedéseknél a tünetek csökkentek, ill. megszűntek, az ízületi mozgástartományok nőttek. Kontrollként előzőleg alkalmazott antiphlogisztikus pakolások effektusát használták fel. Az Algalit reumakenőcs semmi mellékhatást nem okozott, allergia és egyéb tünet bőrön nem lépett fel.

Az anyagot több orvos munkájából állítottam össze, akik az anyagot a betegen kipróbálták. 

Dr. John S. Greff (Kanada)
A megfigyelések az anyag korlátozott mennyisége miatt csak néhány krónikus esetre korlátozódott. Az alginit port glicerinnel hígítottam, hogy kenhető krémet, kenőcsöt kapjak. A vizsgált pácienseknek minden esetben magas lázuk volt, igen fájdalmas ödémával, erősen vörös szín a bőrön és a csatlakozó területeken.

A kezelés után a hőmérséklet, a láz elfogadható szintre esett, a bőr vörössége az ödémával együtt csökkent. A fájdalom is elviselhetőre csökkent. 

Az első 12 óra után a kezelést még 2-szer megismételték 12 órai időközökben.

Eredmény: A hőmérséklet normális, nincs erős fájdalom, az ödéma teljesen eltűnt és az ízület teljesen szabad és mozgatható. 

Vélemény: Az alginites reumakenőccsel történő kezelés a reumás megbetegedések vizsgált eseteiben hathatósnak bizonyult.

Dr. Kordás Sándor körzeti főorvos
Ideje: 1991. május 23. – június 2.

Vizsgált betegek száma: 7 fő

Az Algalit reumakenőcsöt vékony rétegben a beteg, fájdalmas bőrfelületre kentük, előzetes zsírtalanítás után, föléje meleg vízben áztatott, többrétegű géz, erre fóliatakarás és kívül meleg sál, kendő vagy frottír törülköző került. Egy pakolás időtartama 3-5 óra hosszat tartott.

Vizsgált esetek:
1. Dg.: Arthrosis genus lat. Utr.
H. I. 74 éves nyugdíjas

Mintegy 15 éves kórelőzmény. Mindkét térden látható és tapintható degeneratív jellegű alaki eltérés, mely mozgatásra és nyomásra jelentős fájdalmat vált ki. Jobb oldalt az elváltozás lényegesen erőteljesebb, legnagyobb kerülete 1,8 cm-rel meghaladja a baloldalit.

A beteg bottal jár, mely inkább biztonsági tényező, mint nélkülözhetetlen segédeszköz, hiszen elmondás szerint rendszeresen végez nehéz kerti munkát. Előzményében több alkalommal kapott váltott antirheumatikumokat, Ritex pakolást, csekély, átmeneti eredménnyel, legutóbb két héttel jelen kezelés előtt. Térdízületei folyadékgyülemet egyszer sem találtak nála, mérsékelt lágyrész duzzanat jelenleg is megállapítható. Rendszeresen szedett Algopyrint, melyet a kezelés idejére egyéb antirheumatikumokkal együtt kihagyott. 

Kezelése Algalit reumakenőccsel 6 alkalommal történt 1991.05.23-31. között, napi egy alkalommal. Első kezelése után jelentős fájdalomcsökkenésről számolt be, második után járása lett könnyebb, a botot elhagyta. 05.26. és 26-án nem kapott kezelést, nehéz kerti munkát végzett, melynek kapcsán fájdalomérzése fokozódott, de nem közelítette meg a kezelés előtti szintet. 05. 27-28-án újabb kezeléseket kapott, majd egy nap kihagyás következett 05. 29-én. 05. 28-án éjjel mindkét térdben hideg érzés mellett fájdalom jelentkezett, de ennek mértéke a korábbiaknál lényegesen kisebb volt. 05. 30-31-én kapta a két utolsó kezelést, amikor is lényeges fájdalomcsökkenésről adott számot, és saját megállapítása szerint térdei használhatóbbakká váltak. Méréssel a jobb térden 9 mm, a balon 4 mm-rel kisebb terület volt mérhető. Kezelés időtartama alatt szokott kerti munkáját végezte, fájdalomnövekedést csak 3 alkalommal észlelt és csupán létrajáráskor említ komoly fájdalomérzet emelkedést. 

További kezelésre szükség szerint jelentkezik.

2. Spondylosis cervicalis
M. Z-né 68 éves nyugdíjas

8 éve ismert, Rtg-vel igazolt Spondylosis cervicalis. Váltott antirheum. Szerek mellett több alkalommal kapott UH és Dionin iontoforésis kezelést, legutóbb ez év februárjában. A kezelések után néhány hetestől több hónapig tartó tünetszegény időszakokat említ. Algalit reumakenőccsel történt kezelése előtt két héttel, minden éjszaka bal kézzsibbadásra és mérsékelt fájdalomra ébredt, bal keze ügyetlenné vált, poharat bizonytalanul tudott fogni, kötni nem bírt. 

Algalit reumakenőccsel 1991.05.23-31-ig 7 alkalommal kezeltük. A 05. 23-án alkalmazott első pakolást követő napon elmondja, hogy az éjszakát addigi panaszainak jelentkezése nélkül töltötte. 05. 25-26-án nem kapott pakolást, ennek ellenére ezek az éjszakák is tünetmentesen teltek, napközben azonban kevés fájdalom mellett még zsibbadást érzett.

05. 29-én végzett 5. kezelése utáni napon elmondja, hogy pohárfogása biztosabbá vált, 3 és fél órát tudott kötni. 05. 31-én kapta 7. pakolását, addigi javulását stabilnak érzi.

3. Dg.: Diabetes mellitus, hepatopathia, cysta renis l.s., spondylosis cerv. Et lumboscr.
M. L. 52 éves, szellemi foglalkozású, jelenleg betegállományban

1991.05.24-31-ig öt alkalommal kapott Algalit reumakenőcs pakolást mindkét érintett területre, fokozatos javulását jelentős fájdalomszint csökkenés és könnyebb mozgás jelzi. További kezelését egyelőre aktuális veseproblémájának tisztázása miatt szüneteltetjük.

4. Dg.: Spondylosis cervicalis, melyhez 05.25-én torticollis társult
F. S. 71 éves nyugdíjas

A nyak forgó és hajlító mozgásai minimális mértékben is heves fájdalmat váltanak ki, tarkóizmok spastikusak. Spondylotikus elváltozása a nyakon Rtg-vel igazolt, csontritkulás gyanúja nélkül. 

Öt alkalommal kezeltük 05. 27-31. között. Nyaki kötöttsége minden irányban és 4 kezelés után minimális fájdalmat jelez aktív, ill. passzív mozgatásra. Miután a nyaki mozgások csak mintegy 60-70%-ban végezhetők fájdalomnövekedés nélkül és bizonyos fájdalomszint még visszamaradt, további kezelésére vonatkozóan a hétvégi 2 napos kezelési szünetben tapasztaltak alapján a beteg dönt további pakolásokról.

5. Dg.: Distorsio malleoli ext. ct. int. lat. d.

Dr. P. I-né 53 éves szellemi foglalkozású

Balesete 05. 27-én történt. 05. 29-én a jobb kül- és belboka alatt mérsékelt duzzanat, tapintási érzékenység, kívül minimális livid elszíneződés volt található. Terheléskor közepes erősségű fájdalom jelentkezett. Lábát két napja pihentette, borogatta és fájdalomcsillapítót szedett. Rtg-n semmiféle csontsérülést nem állapítottak meg. A vizsgálatot követő pakolás hatására 05. 30-án mindkét duzzanat jelentősen csökkent, a járás minimális fájdalommal vált könnyebbé. A beteg elutazása miatt a második kezelés eredményéről nincs adatom.

6. Dg.: Distorsio malleoli lat. d. 

V. L. 52 éves szellemi foglalkozású

1991. március 30-án elszenvedett sérülését követően negatív csont Rtg. Után 4 hetes gipsz rögzítést alkalmaztunk. Gipszlevétel történt 04.27-én. Utána a beteg házilagos kezelést alkalmazott lábfürdővel, massagéval, de bokaduzzanata mérsékelten megmaradt, és terhelésre kellemetlen fájdalmat érzett. 05.27-i vizsgálatomkor még mindig jelentékeny fájdalomérzést igazolt nyomásra és mozgatásra, a külboka körül, ekkor is mérsékelt duzzanatot állapíthattam meg. Algalit reumakenőcs pakolást követő napon jelentős fájdalom és duzzanat csökkenésről adott számot, járása egyértelműen könnyebbé vált. További négy kezelés során a duzzanat teljesen megszűnt, járása biztos és fájdalommentes. 

7. Zúzódás

M. J. 50 éves szabadfoglalkozású

1990.12.26-án vadászat közben jobb lába két fatörzs közé szorult, fél-lábszárig vízben állt, jobbra csavarodó irányban hirtelen megrántás következtében térdében nyilalló fájdalmat érzett. Emlékezetből idézi szakvizsgálatának adatait. Rtg-én csontrepedés vagy törés nem volt megállapítható, belső térdszalagok nem sérültek. A térd, főleg a külső oldalon jelentősen megduzzadt, pihenéskor is „alap”-fájdalmat érzett, terhelni napokig nem tudta. Borogatás és fájdalomcsillapítók szedése mellett pár nap után folytatta szokott tevékenységét. 06. 01-én komolyabb terhelésre még mindig jelentékeny fájdalomérzet mellett estére térde bedagadt. Az egész éjszakára helyén maradt Algalit reumakenőcs pakolás után reggel fájdalom nélkül merevséget és ropogást érzett a térdizületben, de néhány lépés után fájdalom nélkül tud terhelni. További kezelését követően beszámolok az eredményről.

Vélemény:
A betegek megválasztásában csupán annyi vezérelt, hogy degeneratív gerincbetegség, ill. traumás szalagsérülések tudtával és lehető bizottsága mellett tudjam az Algalit reumakenőcsöt alkalmazni. Valamennyi betegemet megkértem, hogy a kezelés tartama alatt sem antirheum. Szert, se fájdalomcsillapítót ne szedjen. Utóbbira rákérdezve úgy nyilatkoztak, hogy nem volt rá szükségük. Az ajánlott két kezelés helyett csak napi egy alkalomra nyílt mód valamennyi kezeltnél.

A kezelések száma, azok időtartama és a kezelések elhagyása utáni állapot nyomon követésének hiánya nem tesz lehetővé jelenleg egzakt következtetést a szer hatásosságát illetően, legalábbis hosszabb távra. Ennek ellenére a leírt esetekben kivétel nélkül számottevő javulást észleltem, különösen szembetűnő volt a sérültek gyors és jól megállapítható gyógyulási reagálása a szer egyszeri alkalmazása után is. Lényegesnek taratom, hogy az Algalit reumakenőcs nem váltott ki semmiféle, észlelhető és nem kívánatos mellékhatást sem. 

Dr. Nagy László oszt.vez. főorvos (MÁV Kórház)
Ideje: 1991. június 21.

Vizsgált betegek száma: 2 fő  

Egyikőjük 62 éves nőbeteg, aki mindkét kéz kisízületi arthrosisában szenved. A kenőcs felvitele után száraz kötést alkalmaztunk. 8 óra elteltével a fájdalom megszűnt, az ízületi merevség (kötöttség) oldódott. Az ízületi duzzanat csaknem teljesen megszűnt.

Másik betegünk 66 éves nő. Spondylosis lumbalis és mko. Coxarthrosisban szenved. A készítmény felvitele után ugyancsak száraz kötést alkalmaztunk. A fájdalom jelentősen mérséklődött, a gerinc kötöttsége megszűnt. 

Dr. Hasznos József ortopéd főorvos (MÁV Kórház)
Ideje: 1991. június 21.

Vizsgált betegek száma: 3 fő

1. Baker cysta

K. J-né 34 éves

Kb. fél éve kezdődő térdhajlati duzzanattal, fájdalommal került szakrendelőbe, ahol Baker cysta diagnózist állapítottak meg, melyet próbapunctióval is igazoltak. A fájdalom és duzzanat miatt műtétre előjegyezték. 10 kezelést végeztünk Algalit kenőccsel, szárazon. Már az első kezelés után fájdalma csökkent, a 10. kezelés után a térdhajlatban a cisztát nem lehetett tapintani. Műtétre nem került sor. 

2. Scoliosis és lumbalis spondylosis talaján kialakult lumbago esetén

Fizikai megterhelést követően a hajnali órákban fellépett deréktáji fájdalom. 8-10 órára felhelyezett száraz pakolás után csaknem teljesen megszűnt. A pakolás 3 napon át (napi 6-8 óra) történt alkalmazása után a beteg teljesen panaszmentes lett, míg korábban hasonló panaszai heteken át fennállottak.

3. Főként a kéz kisízületeire localisalódó arthrosis inflammatioja esetén

Éjszaka 6-8 órára felhelyezett száraz pakolás hatására a megszokott reggeli merevség megszűnt, fájdalom nem jelentkezett, 2-3 nap múlva az ízületi duzzanat is megszűnt.

Betegek tapasztalatai az algalit reumakenőcs használata során (Dr. Solti Gábor részére 2000. október-december között küldött levelekből)

K. Mária, 72 éves nyugdíjas pedagógus, Balatonlelle:

„Megnyugtatóan hatott térdízületemre, akkor az fájt a legjobban. Szerettem föld illatát, könnyű volt lemosni.”

Cs. Imréné, Budapest:

„Köszönöm a részemre küldött Algalit reumakenőcsöt. Rettenetesen fájt a jobb térdem. Két hétig szorgalmasan kenegettem a fájós részt, s ma már szinte semmi fájdalmat nem érzek. Még egyszer köszönöm, hogy segített rajtam.”

K. Jánosné és lánya, Szeged:

„Meg szeretném köszönni az Algalit kenőcsöt, amit volt szíves elküldeni részemre. A Hangos receptből (Kossuth Rádió 2000 október, szerkesztő: B. Király Györgyi) hallottam róla és az unokám mindjárt rendelt két dobozzal, melyen megosztoztunk a lányommal. Mindkettőnknek fogyóban van. Igazán olyan javulást hozott, amit nem is reméltem. Arra szeretném kérni a Doktor urat, ha lehetséges, még nekem kettőt és a lányomnak is kettőt szíveskedjen küldeni ha lehetséges.”

N. Gyuláné, Karancslapujtő:

„T. Cím! A megrendelt Algalit reumakenőcsöt megkaptam, melyet hálás köszönettel nyugtázok. Ezúton tájékoztatom Önöket, hogy a kenőcs szavatossági idejének lejárta ellenére nálam bevált. Az alsó végtagi izom és ischiásos fájdalmaimat nagymértékben csökkentette, ellentétben a többi – sokféle – reumakenőccsel és géllel, sőt rövidebb-hosszabb időre teljesen megszüntette, néha napokra is. Éppen ezért ragaszkodom hozzá és ha szükségessé válik, a jövőben is szeretnék hozzájutni, ha lehetőség nyílna rá. Az ellenkezőjét nagyon sajnálnám, éppen ezért javasolnám további gyártását – gondolom – másokkal is egyetértve.”

Cs. Imre 62 éves, Dunaújváros:

„Köszönöm szívességét, az Algalit reumakenőcsöt megkaptam. Szeretném leírni röviden a betegségem körülményeit és az Algalit reumakenőcs jótékony hatását. 

Amikor az adást hallgattam, akkor már a negyedik hete nem tudtam a bal lábamra állni. A háziorvos nagyon sok gyógyszert kiírt, injekciókat kaptam, ennek ellenére csak keveset javult a betegségem. A háziorvos azt állapította meg, hogy idegzsábám van. Szerencsére ez már a múlt rémálma, mert nagyon fájt. 2-3 napig nagyon kenegettem a kenőcsöt lábamra és a derekamra, hála legyen mindenkinek, akinek köze van a kenőcs kitalálásához, kb. egy hét múlva már menni tudtam. Még a mai nap is egyszer használom, megpróbáltam szünetet tartani, de újból éreztem a fájdalmat.

Összegezve, én nagyon jónak találom az Algalit kenőcsöt. De kevesebb akadályuk legyen. Köszönettel.”

Modli Ilona, Budapest

„Évek óta ízületi gyulladásban szenvedek, minden lehetőséget kipróbáltam, minden eredmény nélkül. Az iszonyú fájdalmaim megmaradtak.

2002 őszén jutottam el Önökhöz és az Önök által gyártott fenti kenőcs, ami cca 2 hónapos időtartamra enyhíti a fájdalmaimat.” 

Hetényi Magdolna akadémikus, Szeged

(32 éve az alginit szerves geokémiai kutatója)

„Nagyon köszönöm a sok-sok doboz gyógyiszapot. Igazán nagylelkű segítség. Sokszor beszélünk róla Édesanyámmal, hogy a reklámhoz szükséges hatalmas tőke hiánya miatt egy nagyszerű gyógykészítmény elvész az emberek számára. Nincs ez így jól, de sajnos nem tudom, mi lehetne a megoldás. Mindenesetre Édesanyám és így közvetve én is nagyon szerencsések vagyunk, hogy tudunk róla és hogy Maga ilyen kedvesen el is lát bennünket. Úgy látszik az alginit része az életemnek, kedvenc kutatási témám és most gyógyító anyagként is használjuk.”

Az alginit semmiféle mellékhatást nem okoz, allergiás vagy egyéb tünet a bőrön nem jelentkezik, még állandó alkalmazás esetén sem. Élettani hatását az alginitben lévő, nagyszámú szervesen kötött makro- és mikroelem okozza, amely a bőrön keresztül a szervezetbe jutva erősíti a sejteket, vérbőséget okozva az izületek jobb mozgását teszi lehetővé. Ahogy az alginit fokozza a talaj életerejét, növeli a növények vitalitását, ízletesebb lesz tőle az élelmiszer, úgy hat az ember egészségére is, ellenállóbbá teszi.

A világon az adott összetételben csak a Kárpát-medencében előforduló alginit – amelyet joggal nevezhetünk Pannon algaiszapnak – hatásában vetekszik a holt-tengeri iszappal. Azonban amíg a Holt-tengeri iszapból 21 elemet mutattak ki, az alginitből több mint hetvenet.

Reméljük, egyre több magyar kertésznek, gazdának hoz felüdülést, izületi betegségükben gyógyulást.  

Az alginit sebszárító hatásának vizsgálata nedvedző lábszárfekélyben szenvedő betegeknél
A kutatási témát az AGROGEO Kft igazgatója, dr. Szolnoky Győző és a hazai alginitkutatás irányítója, dr. Solti Gábor vetette fel 1989 tavaszán. A gondolat megalapozottságát alátámasztotta, hogy más, hasonlóan nagy adszorbciós képességű természetes geológiai képződménnyel, pl. a zeolittal már kedvező eredményeket értek el az orvosi alkalmazás esetén.

A kísérletet a szegedi Szent-Györgyi Albert Orvostudományi Egyetem Belgyógyászati Klinikáján állította be dr. Dobozy Attila professzor.

A kísérlethez az alginitet dr. Solti Gábor biztosította a pulai alginitbányából. A kísérlethez az alábbi típusú mintákat bocsátottuk rendelkezésre:

1. Algakoncentrátum

2. Lemezes alginit

0,1-0,2 mm közötti szemcseméretű

3. Lemezes alginit

0,1 mm alatti szemcseméretű

4. Tömeges alginit

0,1-0,2 mm közötti szemcseméretű

5. Tömeges alginit

0,1 mm alatti szemcseméretű

A szemcseméretnél figyelembe vettük, hogy az őrölt, kiszárított alginit szemcsemérete megfeleljen a lábszárfekély gyógyítására használatos Crupodex sebhintőpor szemcseméretének, a 0,1-0,2 mm-nek. 

A mintákat a kísérletbe állítás előtt dr. Mécs Imre professzor, a szegedi József Attila Tudományegyetem Biotechnológiai tanszék professzora kobalt besugárzással sterilizálta. Majd két héten keresztül vizsgálták, hogy azok valóban élő aerob, illetve anaerob mikroorganizmust tartalmaznak-e? A sterilnek bizonyult mintákat adták át további klinikai vizsgálatra Dobozy professzornak.

A klinikai vizsgálat eredményeit dr. Dobozy Attila az 1989. szeptember 12-i levelében az alábbiakban közölte:

„A kipróbálást lábszárfekélyes betegeken végeztük, akik nagy kiterjedésű, 20-50 cm2 nagyságú, lepedékkel fedett lábszárfekély miatt részesültek klinikánkon gyógykezelésben. A betegekből 5, egyenként 4-6 személyből álló csoportot alkottunk és figyelemmel kísértük a fekély feltisztulását, továbbá a fekély alapján kialakuló granulációs szövet növekedését.

A pulai lemezes alginit 0,1-0,2 mm-es őrleménye benyomásaink szerint lényegesen meggyorsította a fekély alapjának feltisztulását, míg a másik 4 anyagnak ilyen hatása nem volt.

Alginit kozmetikum
Alginit alapú kozmetikum kifejlesztésének gondolata a 80-as évek végén kezdődött. Felismerve az alginit fosszilis biomassza, illetve hőforrás (hévízi) iszap jellegét, kitűnő adszorpciós képességét, megvizsgáltuk kozmetikumként történő alkalmazásának lehetőségét.

Kérésünkre Pálffy „Csöpi” kozmetikusnő a Frankel Leo utcai kozmetikai szalonban próbálta ki először. Tapasztalata szerint az alginit alapú arcpakolás kedvező hatású volt a pattanásos (gyulladt) zsíros bőr esetében. A kozmetikai alkalmazás lehetőségét alátámasztotta Jeney Júlia, a CAOLA kozmetikusi vegyésze is. A kozmetikum kifejlesztése sajnos a kezdeti sikerek ellenére akkor abbamaradt. 

Újra akkor merült fel a kozmetikai hasznosítás lehetősége, amikor megkezdődött az algalit reumakenőcs kórházi kipróbálása. Az algalitos pakolást levéve az orvosok azt tapasztalták, hogy a kezelt felületen a korábban ráncos bőr rendkívül sima, bársonyos tapintású lett. Ezt tapasztalva egyes hölgybetegek eredménnyel próbálták ki, mint ránctalanító pakolást. Ezek a visszajelzések indítottak arra 1996-ban, hogy felkérjünk három kozmetikust, hogy adjanak szakvéleményt az alginit hatásáról. 

Kozmetikai tesztelésre pulai alginit 60 mikron alatti szemcseméretűre őrölt, ioniziálással sterilizált port adtam át a kozmetikusoknak. (A fenti finomságú és sterilizált őrleményből készül az Algalit reumakenőcs.)

Dr. Köves Pálné és Köves Katalin kozmetikus mesterek különböző bőrtípusokon, különböző korú modelleken próbálták ki az alginitet. Tapasztalataik főbb megállapításait az alábbiakban közöljük. (Kiemelés tőlem, S.G.)

„Vizsgáltunk száraz, érzékeny bőrt, szeborreás-hiperkeratózisos bőrt, valamint öregedő ráncos bőrt. Tapasztalataink szerint az ALGINIT semmiféle bőrirritációt, allergiát még a legérzékenyebb bőrnél sem okozott.

A készítményt mindig a már kitisztított bőrre helyeztük fel, ezzel vizsgálva azt is, hogy nyugtató hatással van-e a kezelt bőrre. Az eredmény minden esetben pozitív volt, vagyis elmondható azt is, hogy az alginit erős bőrnyugtató hatással bír.

A szeborreás bőrtípusoknál (amelyekről tudjuk, hogy a legtöbb tisztítást igénylő bőr) az erős bőrpírt és irritációt – pakolás formájában – az alginit azonnal megszüntette, miközben a modell végig azt mondta, hogy kifejezetten kellemes, nyugtató érzés a bőrén a készítmény. Szintén ennél a bőrtípusnál jellemző a hiperkeratózis (a szaruképzés azon kóros elváltozása, amely során a szaruképzés biokémiai folyamata zavartalan, de a szarusejtek leválási sebessége eltér a normálistól), ezt a legeredményesebben úgy vizsgálhattuk, hogy a modellnek adtunk otthonra egy kis mennyiséget, hogy a már ismert módon használja és 1,5-2 hét múlva jöjjön el ismét, hogy megnézhessük az eredményt. Az eredmény ismét pozitív volt, mind a látvány szempontjából, mind pedig a modell személyes tapasztalata szempontjából.

Vizsgáltuk még az öregedő-ráncosodó bőrtípust is. Tapasztalataink szerint az alginit a fent említett jótékony hatásokat ennél a bőrnél is kifejtette, ránctalanító hatása azonban nem mutatkozott olyan erőteljesen, mint a többi hatás. Elképzelhető azonban, hogy – mivel csak igen rövid idő állt rendelkezésünkre az alginit tesztelésére – a készítmény további használata ennél a bőrnél még később eredményes lenne.”

Köves Judit tapasztalata, hogy az alginit hatásosabb volt, mint az összehasonlításul használt Holt-tengeri, izraeli iszap készítmény.

Kiss Éva kozmetikusnak hasonlóan kedvező volt a tapasztalata:

„Az alginit kráterpor azon ritka anyagok közé tartozik, mely kozmetikai felhasználásakor bármely bőrtípusra alkalmazható. Ritka szerencsés dolog ez a mai „allergiás világban”, ahol egy ugyanaz az anyag azonos bőrtípuson belül is okozhat allergiás tüneteket.

A kozmetikai teszt során púderszemcse finomságú alginit port használtam. Mivel különböző, mondhatnám minden fajta bőrtípuson teszteltem, különböző vivőanyagokba kevertem. Meglepetésemre az ALGINIT akár vizes, akár zsíros vivő anyagba került, alkalmazkodva a közeg állagához, kényszer nélkül elegyedett. A tesz során 11 pácienst kezeltem az Alginittel, melyet

· lemosófejbe

· szalicil savas készítménybe

· vizes alapú krémbe

· zsíros alapú krémbe

· arcradírba

egyaránt kevertem.

Majd egy merész ötlettel glicerin és sztearát társaságában megpróbáltam szappant készíteni belőle. Ez csak az alapötlet volt, mivel a szappangyártás komoly apparátust igényel. Én csak a folyékony vegyületig jutottam el, de szeretném, ha ezt tovább tudnánk fejleszteni, mivel egy glicerines vivőanyag társaságában (mely puhító-mélyoldó hatású) az alginit a bőr mélyebb rétegeibe (irha-bőralja) eljutva – koncentrált százalékban – olyan fertőtlenítő, gyulladáscsökkentő hatást tudna kifejteni a pattanásos, zsíros arcbőrökre, mely forradalmasítaná e bőrök kezelését az ISZAPPAN-nal. 

Az 1996. július 1. és augusztus 30. közötti teszt leírása
I. ütem

100 gr vivőanyag


    5 gr alginit


időtartam 3 hét

II. ütem
100 gr vivőanyag



  20 gr alginit


időtartam 5 hét

Az I. ütemben óvatosan bántam az új, számomra ismeretlen anyaggal, de miután tapasztaltam jótékony hatását, a II. Ütemben megnégyszereztem az alginit mennyiséget. Az eredmény várakozáson felüli volt. Az alginittal dúsított anyagok „1” – hihetetlen egyszeri alkalmazás után már szemmel látható javulást eredményeztek.

Zsíros bőr kezelésénél
Kevés bőrradírba keverve ideális nyugtató, fertőtlenítő, gyulladáscsökkentő hatást fejt ki főleg a II. ütemben, ahol 1:5 arányban van jelen az alginit.

Napi használatra, tüneti kezelésre szalicilsavas rázókeveréket készítettem szintén 1:5 arányban. Az alginit a zsíros bőrnél gyulladáscsökkentő hatása által csökkenti a faggyúmirigyek működését, szabályozza a veríték elválasztást.

Rendszeres használat esetén ideális ritmust szabályoz e két mirigynek, abszolút jó irányba befolyásolva azok működését.

Allergiás tüneteket egyik páciensnél sem okozott.

Zsír és vízhiányos bőröknél
Az alginit stimulál, regenerál, gátat vet a bőr öregedésének, vérbőséget okozó hatása által revitalizálja a felhámot, elősegíti a sejtek megújulását.

Vizes alapú krémbe (hydrophil non ion, sztearin, glicerin) keverve 1:20 arányban kellemes masszírozó krém, frissíti a fáradt bőrt.

Vizes alapú maszk 1:4 arányban elkészítve azonnali változást eredményez a megszürkült, petyhüdt, öregedő bőrök kezelésénél. Az ilyen típusú bőrök kezelésénél fokozhatjuk a hatást, ha a maszkot egy dinamikus stimuláló masszázzsal juttatjuk be a bőrbe. A masszázs az izomtónust fokozza, vérbőséget okoz, s így a munkára kényszerített bőrsejtek magukba építik az alginit molekulákat, melyek felfrissítik azokat.

Ugyanez az alginit, mely felfrissít, stimulál, ez tud nyugtatni is. Érzékeny, rozáceás bőrök kezelésénél hűsítő maszkként metilcellulózos zselébe keverve csodát tesz. 20-30 percen keresztül 1:20 arányban kevert maszk teljesen megnyugtatja az érzékeny, izgatott bőrt.

Allergiás tünetet a legérzékenyebb bőrű páciensnél sem tapasztaltam.

A kozmetikai tesz ideje alatt 4-5 esetben fejfájásról panaszkodó vendéget masszíroztam 1:5 arányú készítménnyel. A masszázs után kis idő múlva a panaszok megszűntek, vagy nagy mértékben csökkentek. (Ezt csak mellesleg jegyzem meg, lehet véletlen vagy nem véletlen.)”

Kiss Éva gondolatfelvetése helyes volt, hiszen Paoló Tünde, az Ashima termékek gyártója az általunk biztosított alginit felhasználásával elkészítette és forgalmazta az alginit tartalmú szappant. 

Algalit termékcsalád

Az alginittel végzett 30 évi vizsgálatok, kísérletek, a humán felhasználással kapcsolatos tapasztalatok azt támasztják alá, hogy megalapozott egy felhasználásokat témánként célozva egy termékcsaládban gondolkodjunk. Hasonlóan, mint a másik „hungaricum” ásványi nyersanyaghoz, a zeolithoz, ahol a termékek száma meghaladja a százat, melyből csak a humán célú termékek száma tizennégy. 

Zeolitos biotermékek
Thetis tusfürdő




Zeodry-84 lábhintőpor

Neurosan idegesség, álmatlanság ellen

PSQ párakötés

Rheumin iszappakolás



Neurosan gyomorpor

Zeodry-84 izzadásgátló



Thetis-Ped lábsó

Thetis fürdősó





Dentomin z toroköblítő

Hydrothermál visszérpakolás



Rajnvenál arcradír

Dentomin-H gyógyfogpor



Asvit, Vitanol hajszesz

Az alginit esetén az algalit reumakenőcsre alapozva a jövőben különböző terékek kifejlesztésére kerülhet sor, néhány esetleg ezek közül:

Reuma kenőcsök

Gyulladást csökkentő krém

Sportkrém

Csonthártya gyulladás kezelésére

Törés, ficam kezelésére, gipsz levétele utáni kezelésre

Kézizületi, lábizületi fájdalmak csökkentésére

Térdizület, könyökizület kezelésére

Teniszkönyök kezelésére

Izomlazító krém

Gyógynövénykivonatokkal elkészített krémek

Kozmetikumok

· arcradír, bőrradír

· vizes alapú krém

· zsíros alapú krém

· gyulladáscsökkentő krém

· ránctalanító

Aginit szappanok
IRODALOM

Antal A.

1986:

